**Hannedals Vejforening**

**Referat fra bestyrelsesmøde 18.01.2024**

**Deltagere:**

Formand Thomas Jacobsen, referent

Kasserer Afbud

Vejmand Knud Palmelund

Sekretær Mikael Gregers Petersen

**Dagsorden:**

**Pkt. 1 Forelæggelse af bestyrelsens forslag om parkeringsbåse**.

Skal forslaget forelægges foreningens medlemmer ved en ekstraordinær generalforsamling

ultimo februar/primo marts 2024, eller skal forslaget forelægges ved den ordinære generalforsamling i løbet af april 2024?.

Det blev besluttet, at forslaget forelægges foreningens medlemmer ved den ordinære generalforsamling i april 2024 sammen med evt. andre indkomne forslag.

Det blev videre besluttet at stile mod den ordinær generalforsamling afholdes 9. april 2024.

**Pkt. 2 Udfærdigelse af forslagstekst til P-båsprojektet.**

Dette punkt udgik, idet forelæggelsen af P-båsprojektet skubbes til april 2024

**Pkt. 3 Hvad gør vi med vor hjemmeside**

Formanden oplyste d.d. at have haft telefonisk kontakt med One.Com om det forhold, at foreningen ikke har fuld redigeringsadgang til hjemmesiden hannedal.dk. Hjemmesiden er registreret med en privatperson som ejer. Denne person er ikke længere bosiddende i foreningen, og vedkommende har trods flere henvendelse fra foreningen ikke villet tage skridt til at overføre ejerskabet til Hannedals Vejforening. One.Com oplyste, at man under henvisning til datasikkerhedsreglerne ikke kunne hjælpe os.

Bestyrelsen besluttede derfor, at oprette en ny hjemmeside og mail under en anden udbyder.

Sekretæren tilbød at forestå sikring af alle data fra den nuværende hjemmeside samt afsøge markedet for en ny udbyder.

Når sekretæren har fundet en relevant udbyder, vil sekretæren informere den øvrige bestyrelse.

**Pkt. 4 Eventuelt**

Formanden oplyste, at et medlem havde kontaktet bestyrelsen med opfordring til medlemmerne om at huske at ryde fortove og vejstykker ud for deres respektive matrikler for sne.

Bestyrelsen besluttede at lægge et opslag om emnet op på foreningens hjemmeside under punktet Seneste Nyt.

Søborg 18.01.2024

Referent

Bestyrelsesformand

Thomas Jacobsen